Reg Parnell
Reginald Harold Haslam Parnell (2. heinäkuuta 1911 Derby, Englanti − 7. tammikuuta 1964 Derby, Englanti) oli Formula 1 -kuljettaja ja -tallipäällikkö. Hän ajoi seitsemässä Grand Prix'ssä ja saavutti yhden palkintopallisijoituksen sekä yhteensä yhdeksän pistettä. Hänellä oli omaa nimeään kantanut F1-talli. Hän ajoi myös sarjan ulkopuolisia kilpailuja, mm. Goodwoodissa, jossa hänen useat voittonsa antoivat tälle lempinimeksi "Goodwoodin keisari".
Sidney Kingsley
Sidney Kingsley, synt. Sidney Kirschner (22. lokakuuta 1906 New York, New York – 20. maaliskuuta 1995) oli yhdysvaltalainen näytelmäkirjailija. Hän valmistui Cornellin yliopistosta 1928. Kingsley sai Pulitzer-palkinnon vuonna 1933 valmistuneesta näytelmästään "Men in White" (suom. "Lääkärin maailma"). Hänen muihin näytelmiinsä kuuluvat muun muassa "Dead End" (1934), "The Patriots" (1943), "Detective Story" (1949) ja "Darkness at Noon" (1951). Kingsley kirjoitti myös lyhyen aikaa elokuvakäsikirjoituksia.